google/wiki40b huggingface dataset:
Νομός Λευκάδας

Περιφερειακή ενότητα Λευκάδας

Από το 2011 με τη διοικητική μεταρρύθμιση (Πρόγραμμα «Καλλικράτης»), ο νομός Λευκάδας μετονομάστηκε σε Περιφερειακή Ενότητα Λευκάδας και ανήκει στην Περιφέρεια Ιονίων Νήσων με έδρα την Κέρκυρα. 
Οι παλιοί δήμοι Απολλωνίων, Ελλομένου, Καρυάς, Λευκάδας και Σφακιωτών, και οι κοινότητες Καλάμου και Καστού συγκρότησαν το νέο δήμο Λευκάδας και μετονομάστηκαν σε δημοτικές ενότητες. Ο δήμος Μεγανησίου παραμένει ως είχε.
Δερβένι (Θεσσαλονίκη)

Μακεδονικοί Τάφοι Δερβενίου

Ένας αρχαίος δρόμος μήκους 15 μέτρων οδηγεί στον διθάλαμο μακεδονικό τάφο με την μνημειακή ιωνική πρόσοψη. Το ταφικό μνημείο της Θεσσαλονίκης (τέλος 4ου - αρχές 3ου αι. π.Χ.) ταυτισμένο με την αρχαία Λητή, μία από τις σπουδαιότερες πόλεις του μακεδονικού βασιλείου. Ο μακεδονικός τάφος εντοπίστηκε το 1910 και είναι γνωστός ως «τάφος του Μακρίδη Μπέη», από το όνομα του πρώτου ανασκαφέα, Έλληνα αρχαιολόγου Θεόδωρου Μακρίδη. Ο Μακεδονικός Τάφος Δερβενίου είναι πλήρως αποκατεστημένος, μετά τις εργασίες που διήρκεσαν τέσσερα χρόνια, και σήμερα είναι επισκέψιμος.
Ακόμη στην ίδια περιοχή ήλθαν στο φως έξι κιβωτιόσχημοι τάφοι, ένας λακκοειδής και ένας μονοθάλαμος μακεδονικού τύπου. Η αποκάλυψη των πλούσια κτερισμένων αυτών τάφων, άμεσα συσχετιζόμενων με την αρχαία μυγδονική πόλη της Λητής, αποτέλεσε σταθμό για την αρχαιολογική έρευνα της αρχαίας Μακεδονίας και εμπλούτισε τις γνώσεις για τα εργαστήρια τορευτικής στο μακεδονικό χώρο. Στην ίδια θέση, το 1997, ανασκάφηκε ένας διθάλαμος μακεδονικός τάφος (συμβατικά τάφος ΙΙΙ), κτισμένος σε όρυγμα, λαξευμένο στον φυσικό βράχο. Ο τάφος είναι επισκέψιμος. Μεταξύ των μακεδονικών τάφων Γ και ΙΙΙ τον Φεβρουάριο του 1986 αποκαλύφθηκε ένας λαξευτός μονοθάλαμος καμαροσκεπής τάφος.
Νικόλαος Ανδρουλάκης

Βιογραφικά στοιχεία

Γεννήθηκε στην Αθήνα το 1933. Αποφοίτησε με άριστα από τη Νομική Σχολή Αθηνών, και αναγορεύθηκε διδάκτωρ του Ποινικού Δικαίου του Πανεπιστημίου του Μονάχου, στο οποίο σπούδαζε ως υπότροφος του Ιδρύματος Κρατικών Υποτροφιών (ΙΚΥ).  Το 1964 έγινε βοηθός στη Νομική Σχολή Αθηνών και την ίδια χρονιά έλαβε υποτροφία του γερμανικού Ιδρύματος Αλεξάντερ φον Χούμπολτ (Alexander von Humboldt-Stiftung). Το 1967 εκλέχθηκε υφηγητής στην Έδρα του Ποινικού Δικαίου, το 1969 έκτακτος καθηγητής και το 1973 τακτικός καθηγητής, θέση στην οποία παρέμεινε μέχρι και το 2000, οπότε συνταξιοδοτήθηκε λαμβάνοντας τον τίτλο του ομότιμου καθηγητή. Το 2013 εκλέχθηκε τακτικό μέλος της Ακαδημίας Αθηνών στην έδρα της ποινικής δικονομίας.
Έχει διατελέσει έκτακτος καθηγητής του πανεπιστημίου του Ζάατ, κοσμήτορας της Νομικής Σχολής Αθηνών (1977 - 1978), διευθυντής του Τμήματος Ποινικών Επιστημών (1985 - 1998) της ίδιας Σχολής καθώς και πρόεδρος της επιτροπής σύνταξης του νέου ελληνικού ποινικού κώδικα (2005). Από το 1972 είναι πρόεδρος της Ελληνικής Εταιρείας Ποινικού Δικαίου. Ασκεί ενεργή δικηγορία από το 1958. Έχει συγγράψει πλήθος νομικών έργων.
Είναι νυμφευμένος και έχει αποκτήσει δύο παιδιά: τον Κωνσταντίνο, δικηγόρο, και τον Ιωάννη, λέκτορα στη Νομική Σχολή Αθηνών.
Άγουρα στάχυα

Πλοκή

Η μεσήλικη Λίλι Κρίστομπελ Μόφατ (Μπέτι Ντέιβις) έχει ιδρύσει ένα σχολείο σε μια Ουαλική πόλη ανθρακωρύχων, παρά την αποφασιστική αντίδραση του τοπικού άρχοντα (Νάιτζελ Μπρους). Ουσιαστικά, σκέφτεται να εγκαταλείψει. Τότε ανακαλύπτει έναν πολλά υποσχόμενο μαθητή, τον Μόργκαν Έβανς, έναν ανθρακωρύχο φαινομενικά προορισμένο για μια ζωή σκληρής δουλειάς και αλκοολισμού. Με αναγεννημένη ελπίδα, εργάζεται σκληρά για να τον βοηθήσει να απελευθερώσει τις δυνατότητες του.
Ο τρελός του τσάρου

Περίληψη πλοκών

Η ιστορία είναι γραμμένη σε μορφή ημερολογίου, το οποίο περιγράφει τις επιπτώσεις της επαναστατικής σκέψης εκ μέρους ενός μέλους της οικογένειας.
Ο αριστοκράτης Τιμόθεος φον Μποκ (ο γαμπρός του χρονικογράφου) γράφει μια επιστολή προς τον Τσάρο όπου επικρίνει τον τρόπο με τον οποίο η τσαρική οικογένεια διοικεί τη χώρα. Δικαιολογεί αυτή την πράξη με όρκο για τον Τσάρο ώστε να δώσει μια ειλικρινή εκτίμηση της κατάστασης.
Ο Φον Μποκ καταδικάζεται και φυλακίζεται ως προδότης (αν και ο λόγος της φυλάκισής κρατιέται μυστικός, όπως η επιστολή) για 9 χρόνια πριν τεθεί σε κατ'οίκον περιορισμό με τη βάση ότι είναι "τρελός".

Βραβεία και υποψηφιότητες

Το βιβλίο κέρδισε το βραβείο Le prix du Meilleur livre étranger το 1989.
ΑΚ Αζαξιό

Ιστορία

Με βάση διάφορες πηγές, είναι σίγουρο ότι η Αζαξιό ξεκίνησε να αγωνίζεται την σεζόν 1909–10. Τα χρώματα της ομάδας ήταν άσπρες και κόκκινες ρίγες. Αν και ξεκίνησε να παίζει σε αγωνιστικό χώρο καλυμμένο με άμμο, αποφάσισε να μετακομίσει σε ένα, καθαρότερο, ασφαλέστερο στάδιο έπειτα από την επιμονή του Ζαν Λουίς, θετού πατέρα του προέδρου της ομάδας Λουί Μπαρεττί. Το νέο γήπεδο που επιλέχθηκε χωρούσε 5,000 θεατές και χρησιμοποιούταν μέχρι και το 1969.
Η ΑΚ Αζαξιό αναδείχτηκε πρωταθλήτρια Κορσικής δέκα φορές, το 1920, 1921, 1934, 1939, 1948, 1950, 1955, 1964, 1994 και 2008, και είναι μία από τις τρεις μεγάλες ομάδες του νησιού, μαζί με τις Γκαζελέκ Αζαξιό και ΣΚ Μπαστιά, με τον ανταγωνισμό μεταξύ τους να μην αποτελεί μυστικό. Οι θεατές του τελικού του Κυπέλλου Κορσικής το 1946, ανάμεσα στην Αζαξιό και την Σπορτίνγκ Μπαστιά κρατούσαν ομπρέλες για να προστατευτούν από την βία. Μετά από την ακύρωση ενός πέναλτι που θα δινόταν στην Αζαξιό, ξέσπασαν βίαια επεισόδια ανάμεσα στους οπαδούς, οι οποίοι και από τις δύο πλευρές χρησιμοποιούσαν ομπρέλες αυξάνοντας την βία. Αυτός ο τελικός διακόπηκε οριστικά και επαναλήφθηκε πολύ αργότερα.
Η Αζαξιό έγινε επαγγελματική ομάδα το 1965 χάρη στην ενθουσιώδη διοικούσα επιτροπή του συλλόγου. Αρχικά υιοθέτησε για έμβλημα μια πολική αρκούδα, αλλά εγκαταλείφθηκε για χάρη ενός πιο σύγχρονου εμβλήματος.
Ευαγγελικός Χριστιανισμός

Χαρακτηριστικά

Ο Ντέιβιντ Μπέμπιγκντον σημειώνει τέσσερις ξεχωριστές πτυχές της Ευαγγελικής πίστης: τον ρεγκισμό, τη βιβλογραφία, τον εγκιβωτισμό και τον ακτιβισμό, σημειώνοντας: «Μαζί σχηματίζουν τις προτεραιότητες και τη βάση του Ευαγγελικού Χριστιανισμού».
Ο μετασχηματισμός, η "αναγέννηση", υπήρξε ένα σταθερό θέμα του Ευαγγελικού Χριστιανισμού από τις αρχές του. Για τους Ευαγγελικούς, το κεντρικό μήνυμα του Ευαγγελίου είναι η πίστη στον Χριστό. Η μετάνοια διαφοροποιεί τον χριστιανό από τον μη χριστιανικό και η αλλαγή στη ζωή που οδηγεί σε αυτό χαρακτηρίζεται τόσο από την απόρριψη της αμαρτίας όσο και από την αντίστοιχη προσωπική αγιότητα της ζωής. Μια εμπειρία μετάνοιας μπορεί να είναι συναισθηματική, συμπεριλαμβανομένης της θλίψης για την αμαρτία που ακολουθείται από μεγάλη ανακούφιση από τη λήψη της συγχώρεσης. Η έμφαση στην μετάνοια διαφοροποιεί τον Ευαγγελικό Χριστιανισμό από άλλες μορφές Προτεσταντισμού από τη συναφή πεποίθηση ότι μια διαβεβαίωση της σωτηρίας θα συνοδεύει τη μετάνοια.
Ο ακτιβισμός περιγράφει την τάση προς την ενεργό έκφραση και την κατανομή του Ευαγγελίου με διάφορους τρόπους που περιλαμβάνουν το κήρυγμα και την κοινωνική δράση. Αυτή η πτυχή του Ευαγγελικού Χριστιανισμού εξακολουθεί να γίνεται αντιληπτή σήμερα στον πολλαπλασιασμό των Ευαγγελικών εθελοντικών θρησκευτικών ομάδων.

Ποικιλία

Ως διακοινωνικό κίνημα, ο Ευαγγελικός Χριστιανισμός υπάρχει σχεδόν σε κάθε Προτεσταντικό δόγμα και παράδοση. Όλα τα παρακλάδια, και μη, του Προτεσταντισμού έχουν ισχυρή επιρροή στο σύγχρονο Ευαγγελικό Χριστιανισμό. Ορισμένες Χριστιανικές ομολογίες (όπως η Εκκλησία των Αδελφών) είναι Ευαγγελικές και ορισμένοι Λουθηρανοί αυτοπροσδιορίζονται ως Ευαγγελικοί. Υπάρχουν επίσης και Ευαγγελικοί Αγγλικανοί.
Στις αρχές του 20ου αιώνα, υπήρξε μια παρακμή της Ευαγγελικής επιρροής και η ανάπτυξη του Χριστιανικού Φονταμενταλισμού ως ξεχωριστού θρησκευτικού κινήματος. Κατά το δεύτερο  μισό του αιώνα αναπτύχθηκε μια ευρεία συναίνεση για την ευημερία να είναι πιο περιεκτική και πολιτιστικότερη από τον Φονταμενταλισμό, διατηρώντας παράλληλα τη συντηρητική Προτεσταντική διδασκαλία. Σύμφωνα με τον Μπράιαν Στάνλεϊ, καθηγητή του παγκόσμιου Χριστιανισμού, αυτή η νέα μεταπολεμική συναίνεση ονομάζεται Νεο-Ευαγγελικισμός, ή απλά ο Ευαγγελικός Χριστιανισμός στις Ηνωμένες Πολιτείες, ενώ στη Μεγάλη Βρετανία και σε άλλες Αγγλόφωνες χώρες ονομάζεται συνήθως συντηρητικός Ευαγγελικός Χριστιανισμός. Με τα χρόνια, οι λιγότερο συντηρητικοί Ευαγγελικοί αμφισβήτησαν αυτήν την κυρίαρχη συναίνεση σε διάφορους βαθμούς. Τέτοιες κινήσεις έχουν ταξινομηθεί από μια ποικιλία, όπως προοδευτική, ανοικτή, μετα-συντηρητική και μετα-Ευαγγελική.
Ελισάβετ της Βαυαρίας, βασίλισσα της Γερμανίας

Βιογραφία

Ήταν η πρώτη κόρη του Όθωνα Β΄ δούκα της Βαυαρίας και της Αγνής των Βίττελσμπαχ, κόρης του Ερρίκου Ε΄ παλατινού κόμη του Ρήνου.
Χένρι Νέβιλ, 6ος βαρόνος του Μπεργκαβεννί

Καταστολή της εξέγερσης του Γουάιατ

Ο Χένρι και ο Σάουθγουελ άρχισαν στις 24 Ιανουαρίου μια μέρα πριν την έκρηξη της επανάστασης να συγκεντρώνουν τις βασιλικές δυνάμες αν και στο πρώτο στάδιο είχαν ελάχιστες επιτυχίες. Ο Γουάιατ στις 26 Ιανουαρίου κήρυξε τον Σάουθγουελ και τον Μπεργκαβεννί "προδότες του θεού, του στέμματος και του δημόσιου καλού" προκειμένου να "θίξουν τους πιο πιστούς οπαδούς που είχε η βασίλισσα Μαρία Α΄ της Αγγλίας". Οι βασιλικοί ένωσαν τις δυνάμεις τους στις 27 Ιανουαρίου στο Κεντ και βάδισαν στο Ρότσεστερ με σκοπό να αντιμετωπίσουν τις δυνάμεις του Γουάιατ με περίπου 2.000 άντρες σε κάθε πλευρά. Ο Χένρι και ο Σάουθγουελ με 600 άνδρες προσπάθησαν να φράξουν τον δρόμο ανάμεσα στο Ρότσεστερ και στο Τόνμπριτζ για να εμποδίσουν τις εχθρικές δυνάμεις του Γουάιατ να ενωθούν.
Ο Σάουθγουελ νίκησε στις 28 Ιανουαρίου τους επαναστάτες του Χένρι στο Ίσλεϋ και φυλάκισε εξήντα αιχμαλώτους. Την ίδια μέρα ο στρατός του δούκα του Νόρφολκ εγκατέλειψε τον Γουάιατ, ο Χένρι και ο Σάουθγουελ δραπέτευσαν στο Λονδίνο και ο Γουάιατ τους ακολούθησε με 3.000 άνδρες. Ο Σάουθγουελ και ο Τσένεϊ δημιούργησαν άλλη μια ομάδα πιστών οπαδών τους στα νότια. Ο Χένρι και ο Σάουθγουελ βάδισαν στις 4 Φεβρουαρίου στο Γκρίνουιτς, ο Γουάιατ είχε αποκοπεί από την βάση του στο Κεντ, δεν μπορούσε να δεχτεί νέες ενισχύσεις και ο στρατός του αποδυναμώθηκε πλήρως. Ο στρατός του Γουάιατ διαλύθηκε στις 7 Φεβρουαρίου, ανάμεσα στους οπαδούς του Γουάιατ που καταδικάστηκαν σε θάνατο ήταν ο μελλοντικός γαμπρός του Νέβιλ Τόμας Φέιν. Ο Φέιν τελικά συγχωρέθηκε λόγω του νεαρού της ηλικίας του έγινε στην συνέχεια βασιλικός οπαδός και γαμπρός του Νέβιλ.

Κληρονόμοι

Η κόρη του Μαρία Νέβιλ, βαρόνη του Ντεσπένσερ πέθανε στις 28 Ιουνίου 1626 σε ηλικία 72 ετών και τάφηκε στο Μέρεγουορθ. Παντρεύτηκε σε δεύτερο γάμο στις 12 Δεκεμβρίου 1574 τον Σερ Τόμας Φέιν του Κεντ, ο γιος τους Φραγκίσκος Φέιν, 1ος κόμης του Γουέστμορλαντ θα ξαναδημιουργήσει αργότερα την κομητεία του Γουέστμορλαντ, στέφτηκε στις 26 Αυγούστου 1573 στο κάστρο του Ντόβερ και πέθανε στις 13 Μαρτίου 1589. Η Μαρία Νέβιλ διεκδίκησε την βαρονία του Αμπεργκαβεννί από τον πρώτο ξάδελφο της Έντουαρντ Νέβιλ, 7ο βαρόνο του Μπεργκαβεννί που ήταν ο αρσενικός διάδοχος με τον ισχυρισμό ότι ήταν όρος συμβιβασμών με επιστολές που στάλθηκαν στις 25 Μαΐου 1604 με την υπογραφή της βαρόνης.
Μπανάτο του Τέμεσβαρ

Το Βανάτο Τέμεσβαρ (σερβικά: Тамишки Банат, ρουμανικά: Banatul Timişoarei, ουγγρικά: Temesi Bánság) ήταν διοικητική διαίρεση της Αυστριακής Αυτοκρατορίας και της Αυστροουγγαρίας. Καταλάμβανε εδαφικά το έδαφος του σημερινού Μπανάτ κι είχε πρωτεύουσα την πόλη "Τέμεσβαρ" σημερινή Τιμισοάρα.
Το 1716 ο πρίγκιπας Ευγένιος της Σαβοΐας κατέκτησε το έδαφος του Μπανάτ από την Οθωμανική Αυτοκρατορία. Μετά την ειρήνη του Άρεβατς το 1718 της δόθηκε ο επίσημος τίτλος "Βανάτο του Τέμεσβαρ", και ιδρύθηκε ως ξεχωριστή επαρχία. Αρχικά ολόκληρη η επαρχία ήταν υπό στρατιωτικό καθεστώς μέχρι το 1751 όταν η αυτοκράτειρα Μαρία Τερέζα δημιούργησε πολιτική κυβέρνηση στο βόρειο τμήμα της επαρχίας.
Η επαρχία καταργήθηκε 1778 για δημιουργηθεί πάλι το 1779. Το έδαφος συνδέθηκε με την Ουγγαρία των Αψβούργων ενώ το νότιο τμήμα της Μπανάτ, που ήταν μέρος της επαρχίας, παρέμεινε εντός των ορίων του στρατιωτικού καθεστώτος έως το 1871.
Ερρίκος Σκάσσης

Βιογραφικά στοιχεία

Γεννήθηκε στην Ερμούπολη Σύρου και ήταν καθηγητής της λατινικής φιλολογίας στο Πανεπιστήμιο Αθηνών. Υπήρξε μέλος του Φιλολογικού Συλλόγου Παρνασσού και πρύτανης του Εθνικού και Καποδιστριακού πανεπιστημίου Αθηνών κατά τη διάρκεια της κατοχής. Ως πρύτανη συνυπέγραψε μαζί με τον Αρχιεπίσκοπο κ.α. επιστολή διαμαρτυρίας προς τις ελληνικές και γερμανικές αρχές σχετικά με την εκτόπιση των Εβραίων της Θεσσαλονίκης. Εξαιτίας αυτής της πράξης τιμωρήθηκε με τριμηνιαία πειθαρχική απομάκρυνση από τα καθήκοντά του. Το 1955 εξελέγη μέλος της Ακαδημίας Αθηνών, της οποίας διετέλεσε πρόεδρος το 1969.
Απεβίωσε στην Αθήνα το 1977.
Μουσείο της Ιστορίας των Ολυμπιακών Αγώνων

Τα εκθέματα

Οι εκθέσεις του φιλοξενούνται στο λεγόμενο «Παλαιό Μουσείο» ή «Σύγγρειον», το οποίο παλαιότερα λειτουργούσε ως Αρχαιολογικό Μουσείο Ολυμπίας. Η αναπαλαίωση και επισκευή του κτηρίου ξεκίνησε το 1999, με αφορμή τους Ολυμπιακούς Αγώνες της Αθήνας το 2004, και ολοκληρώθηκε το 2003. Στη συνέχεια πραγματοποιήθηκαν οι εργασίες της έκθεσης για την ιστορία των Ολυμπιακών Αγώνων της Αρχαιότητας. 
Μέχρι το 2012, φιλοξενούσε 463 αρχαία έργα, που προέρχονταν από το Ιερό του Διός της Ολυμπίας και από άλλα Μουσεία της ελληνικής επικράτειας. Στις 17 Φεβρουαρίου του 2012, στο μουσείο σημειώθηκε ένοπλη ληστεία, με αποτέλεσμα την αφαίρεση 77 από τα 463 αρχαία εκθέματα, ενώ την παραίτησή του υπέβαλε ο υπουργός Πολιτισμού Παύλος Γερουλάνος, χωρίς να γίνει τελικά δεκτή.
Αντόνιο Μπαντέρας

Βιογραφικό

Ο Χοσέ Αντόνιο Ντομίνγκεθ Μπαντέρας γεννήθηκε  στη Μάλαγα, της Ανδαλουσίας, στην Ισπανία. Ο πατέρας του, Χοσέ Ντομίνγκεθ, ήταν αστυνομικός στον ισπανικό εμφύλιο. Η μητέρα του, Άννα Μπαντέρας, ήταν δασκάλα πρωτοβάθμιας εκπαίδευσης. Έχει έναν μικρότερο αδερφό,τον Χαβιέ. Παρά το γεγονός ότι το όνομα της οικογένειάς του πατέρα του είναι Domínguez, πήρε το επώνυμο της μητέρας του, όπως το καλλιτεχνικό της. Ως παιδί, ήθελε να γίνει επαγγελματίας ποδοσφαιριστής μέχρι που το σπασμένο πόδι τον εμπόδισε να αφήσει τα όνειρά του στην ηλικία των δεκατεσσάρων. Έδειξε μεγάλο ενδιαφέρον για τις τέχνες του θεάματος και αποτελούσε μέρος της ARA Θεάτρου-Σχολής που διευθύνεται από τον Angeles Rubio y-Αργκουέλλες Alessandri και το Κολέγιο της Δραματικής Τέχνης, και τα δύο στη Μάλαγα.  Η δουλειά του στο θέατρο, και τις εμφανίσεις του στους δρόμους, τελικά τον οδήγησε στο Εθνικό Θέατρο της Ισπανίας. Η καριέρα του απογειώθηκε με την παρουσία του στην ταινία του Δέσε με.

Σταδιοδρομία

Ο Μπαντέρας άρχισε να εργάζεται σε μικρά καταστήματα κατά τη διάρκεια του μεταδικτατορικού πολιτιστικού κινήματος της Ισπανίας γνωστό ως «La Movida Madrileña».Κατά τη διάρκεια εμφάνισης στο θέατρο, ο Μπαντέρας τράβηξε την προσοχή του Ισπανού σκηνοθέτη Πέδρο Αλμοδόβαρ, ο οποίος προσλαμβάνει το νεαρό ηθοποιό το 1982 στην ταινία ντεμπούτο Λαβύρινθος του πάθους. Πέντε χρόνια αργότερα, εμφανίστηκε στην ταινία του σκηνοθέτη Ο νόμος του πόθου, στην οποία κάνει πρωτοσέλιδα με τον ρόλο του ως ομοφυλόφιλος άνδρας, από τον οποίο απαίτησαν να είναι ο πρώτος άνδρας που φιλάει άνδρα στην μεγάλη οθόνη.
Ναυαρίνο (νήσος)

Η νήσος Ναυαρίνο (ισπανικά: Isla Navarino‎) είναι νησί στη Χιλή, το οποίο βρίσκεται μεταξύ της Γης του Πυρός και του Ακρωτηρίου Χορν. Το νησί αποτελεί μέρος της κοινότητας του Κάμπο ντε Χόρνος, η οποία είναι η νοτιότερη κοινότητα στη Χιλή και τον κόσμο. Ανήκει στην επαρχία της Χιλιανής Ανταρκτικής, στην 12η περιφέρεια (Μαγαγιάνες και Χιλιανή Ανταρκτική). Ο πληθυσμός του νησιού βρίσκεται κυρίως στη πρωτεύουσα Πουέρτο Γουίλιαμς, ενώ υπάρχουν και μικροί οικισμοί όπως οι Πουέρτο Ναυαρίνο, Ρίο Γκουανάκο και Πουέρτο Τόρο. Το υψηλότερο σημείο είναι το πίκο Ναβαρίνο σε υψόμετρο 1.195 μέτρων.
Οι αυτόχθονες κάτοικοι είναι οι Γιαγκάν, οι οποίοι μετανάστευσαν στη Γη του Πυρός πάνω από 10.000 χρόνια πριν, χάρη σε μια χερσαία γέφυρα η οποία έχει βυθιστεί. Από τότε, πήγαιναν σε άλλα νησιά με κανό.

Ιστορία

Η ιστορία και αρχαιολογία είναι ο σημαντικότερος πόρος της νήσου Ναυαρίνο και των κοντινών νησιών.
1820 Λόχμαν

Φυσικά χαρακτηριστικά

Τα κυρίως φυσικά χαρακτηριστικά του Λόχμαν είναι άγνωστα. Ο Λόχμαν περιστρέφεται γύρω από τον εαυτό του μία φορά κάθε 14 ώρες 3 λεπτά και 19 δευτερόλεπτα.
Φιλίπ Τζόρτζεβιτς

Συλλογική Καριέρα

Ο Φιλίπ ξεκίνσηε την καριέρα του από την ομάδα της γενέτειράς του, Ερυθρό Αστέρα Βελιγραδίου, όπου και πέρασε συνολικά διάστημα οκτώ ετών. Πέρασε, επίσης, μία σεζόν αγωνιζόμενος στην Ραντ Βελιγραδίου. Με την ομάδα του Ερυθρού Αστέρα αγωνίστηκε μόλις σε 12 αναμετρήσεις πρωταθλήματος προτού μετακομίσει στην Γαλλία.

Ναντ

Αφού πέρασε μία σεζόν αγωνιζόμενος ως δανεικός στην ΦΚ Ναντ, ενόσω αυτή βρισκόταν στην Λιγκ 2, στη διάρκεια της οποίας κατάφερε να την βοηθήσει να πάρει την άνοδο για την ελίτ του γαλλικού ποδοσφαίρου, για πρώτη φορά μετά την σεζόν 2007-08, η Ναντ αποφάσισε να τον αποκτήσει με κανονική μεταγραφή, κάνοντας χρήση της σχετικής ρήτρας που υπήρχε στο συμβόλαιό του, με τον παίκτη να βάζει την υπογραφή του σε συμβόλαιο τετραετούς διάρκειας. Κατά την επιστροφή της ομάδας στην Λιγκ 1, ο Τζόρτζεβιτς αγωνίστηκε σε 19 αναμετρήσεις πρωταθλήματος και πέτυχε δύο τέρματα στη διάρκεια της σεζόν 2008-09, καθώς η Ναντ υποβιβάστηκε εκ νέου στη Λιγκ 2. Την επόμενη σεζόν 2009-10, είχε απόδοση παρόμοια με αυτή της προηγούμενης σεζόν με τη Ναντ να παραμένει στη Λιγκ 2, χωρίς να έχει πάρει την άνοδο ούτε να έχει υποβιβαστεί το καλοκαίρι του 2010. Τελικά, ο Τζόρτζεβιτς κατάφερε να γίνει κατά πολύ αποτελεσματικότερος στη διάρκεια της σεζόν 2010-11, αγωνιζόμενος σε 36 αναμετρήσεις πρωταθλήματος και πετυχαίνοντας συνολικά 12 τέρματα και μοιράζοντας πέντε ασίστ. Στη διάρκεια της σεζόν 2011-12, με τη Ναντ να εξακολουθεί να βρίσκεται στην Λιγκ 2, ο Τζόρτζεβιτς αγωνίστηκε σε 28 αναμετρήσεις πρωταθλήματος και πέτυχε έξι τέρματα, ενώ μοίρασε και πέντε ασίστ. 
Από την σεζόν 2012-13 κι έπειτα, η απόδοση του Τζόρτζεβιτς απογειώθηκε, καθώς συνεισέφερε σε πολύ μεγάλο βαθμό στην άνοδο της Ναντ στη Λιγκ 1. Μετά από 34 αγώνες πρωταθλήματος, είχε πετύχει συνολικά 20 τέρματα και ήταν ο πρώτος σκόρερ τη Λιγκ 2 με το πέρας της σεζόν. Στις 16 Αυγούστου του 2013, η Ολιμπίκ Λυών κατέθεσε πρόταση ύψους μεταξύ €3-5 εκατομμυρίων για την απόκτηση του Τζόρτζεβιτς, ωστόσο τόσο ο ίδιος ο Τζόρτζεβιτς όσο και η ομάδα της Ναντ απέρριψαν την πρόταση. Κατά την επιστροφή της ομάδας στην Λιγκ 1, ο Τζόρτζεβιτς είχε πετύχει συνολικά επτά τέρματα στις πρώτες 12 αναμετρήσεις των Καναρινιών, ευρισκόμενος σε ανταγωνισμό με τους Ραδαμέλ Φαλκάο και Ζλάταν Ιμπραΐμοβιτς για την κατάκτηση του τίτλου του πρώτου σκόρερ του πρωταθλήματος για την σεζόν.

Διεθνής Καριέρα

Κλήθηκε για πρώτη φορά στην Εθνική Σερβίας για την εντός έδρας αναμέτρηση στις 24 Νοεμβρίου 2007 στα πλαίσια των προκριματικών του Α΄ Ομίλου του Euro 2008 απέναντι στο Καζακστάν, ωστόσο δεν χρησιμοποιήθηκε στη συγκεκριμένη αναμέτρηση. Πέντε χρόνια μετά την πρώτη του κλήση, ο Σίνισα Μιχαΐλοβιτς τον κάλεσε εκ νέου για μια φιλική αναμέτρηση απέναντι στην Χιλή στις 14 Νοεμβρίου 2012. Σκόραρε μόλις δύο λεπτά μετά την είσοδό του στο παιχνίδι ως αλλαγή στο ντεμπούτο του.
Μεσιέ 36

Ιστορικό

Το Μεσιέ 36 ήταν το πρώτο από τα τρία λαμπρά ανοικτά σμήνη που βρίσκονταν στο νότιο μέρος του αστερισμού Ηνίοχος (τα άλλα δύο είναι τα Μεσιέ 37 και Μεσιέ 38). Και τα τρία ανακαλύφθηκαν από τον Giovanni Batista Hodierna πριν το 1654, όπως υποδεικνύει ο Kenneth Glyn Jones. Όμως αυτές οι ανακαλύψεις ήρθαν στο φως μόλις το 1984, έτσι ο Le Gentil ανακάλυψε ανεξάρτητα τα Μ36 και Μ38. Ο Σαρλ Μεσιέ το συμπεριέλαβε στον κατάλογό του στις 2 Σεπτεμβρίου 1764.

Χαρακτριστικά

Το Μεσιέ 36 αποτελείται από 60 άστρα και έχει διάμετρο περίπου 14 έτη φωτός. Τα λαμπρότερα μέλη του έχουν μέγεθος 9 και φασματικό τύπο Β2, ενώ η λαμπρότητά τους είναι 360 φορές μεγαλύτερη από αυτή του Ήλιου. Η ηλικία του είναι μόνο 25 εκατομμύρια έτη φωτός. Αυτό το σμήνος είναι πολύ όμοιο με τις Πλειάδες.
Γοδεφρείδος της Βραβάντης

Βιογραφία

Ήταν ο τρίτος γιος του Ερρίκου Γ΄ δούκα της Βραβάντης και της Αδελαΐδας των Καπετιδών, κόρης του Ούγου Δ΄ δούκα της Βουργουνδίας. Ήταν ικανός πολεμιστής και πολιτικός και υποστήριξε τον δευτερότοκο αδελφό του Ιωάννη Α΄ δούκα της Βραβάντης σε όλα όσα ανέλαβε. Πολέμησε μαζί του το 1288 στη μάχη του Βόρρινγκεν και αιχμαλώτισε τον Ρέγκιναρ Α΄ κόμη του Γκέλντερς.
Το 1284 ο πατέρας του τον έκανε κύριο του Άαρσοτ· η κομητεία αυτή είχε αγοραστεί από τον προ-προ-πάππο τους, τον Γοδεφρείδο Γ΄ κόμη του Λουβαίν. Το 1292 διαπραγματεύτηκε την ερήνη μεταξύ της Γαλλίας και του κόμη της Φλάνδρας. Το 1294 απεβίωσε ο Ιωάννης Α΄ και ο γιος του Ιωάννης Β΄ υποστηρίχθηκε από τον Γοδεφρείδο στις εσωτερικές και εξωτερικές αντιδράσεις.
Το 1302 η Φλάνδρα εξεγέρθηκε εναντίον της Γαλλίας. Ο Γοδεφρείδος και ο γιος του ακολούθησαν τον Φίλιππο Δ΄ Καπετιδών της Γαλλίας εναντίον της Φλάνδρας στη μάχη των Χρυσών Σπιρουνιών. Σκοτώθηκε με το γιο του, μαζί με πολλούς ιππότες της Βραβάντης. Η περιουσία του μοιράστηκε μεταξύ των τεσσάρων έγγαμων θυγατέρων του.
Τζιούρτζιου

Ιστορία

Η περιοχή γύρω από το Τζιούρτζιου ήταν πυκνοκατοικημένη την εποχή των Δακών (πρώτος αιώνας π.Χ.), όπως  δείχνουν αρχαιολογικές μαρτυρίες και η πρωτεύουσα του Βυρεβίστα ήταν σε αυτή την περιοχή (πιστεύεται ότι ήταν στο Ποπέστι στον Ποταμό Aρτζες). Κατά τη Βυζαντινή εποχή αυτή ήταν η θέση της Θεοδωρόπολης, που χτίστηκε από τον αυτοκράτορα Ιουστινιανό (483-565).
Η πόλη του Τζιούρτζιου πιθανότατα ιδρύθηκε το 14ο αιώνα ως λιμάνι στο Δούναβη από Γενουάτες τυχοδιώκτες εμπόρους , που ίδρυσαν μια τράπεζα και εμπορεύονταν μετάξια και βελούδα.
Υπάρχει μια άποψη ότι ονόμασαν την πόλη από τον πολιούχο της Γένοβας, Σαμ Τζιόρτζιο (Άγιος Γεώργιος), ωστόσο ο Νικολάε Γιόργκα την αμφισβητεί, υποστηρίζοντας ότι το Τζιούρτζιου είναι απλώς παλιά ρουμανική μορφή του Γεώργιος.
Αναφέρεται για πρώτη φορά στον Codex Latinus Parisinus το 1395, επί της βασιλείας του Μιρτσέα αΑ της Βλαχίας, και κατακτήθηκε από τους Οθωμανούς το 1420 για τον έλεγχο της κυκλοφορίας του Δούναβη. Οι Οθωμανοί ονόμασαν την πόλη Yergöğü, όπως από yer 'γη' + gök  ουρανός', αλλά το όνομα αυτό πρέπει μάλλον να δόθηκε λόγω της ομοιότητας μεταξύ της προφοράς του "(Σαν) Τζιόρτζιο" και του "Yergöğü".
Ως οχυρωμένη πόλη, το Τζιούρτζιου έζησε συχνά τους πολέμους για την κατάκτηση του κάτω Δούναβη. Ήταν η θέση της ομώνυμης μάχης τον Οκτώβριο του 1595, των αγώνων του Μιχαήλ του Γενναίου (1593-1601) εναντίον των Τούρκων και αργότερα του Ρωσοτουρκικού Πολέμου (1787-1792). Κάηκε το 1659. Το 1829 τα τείχη της τελικά ισοπεδώθηκαν και μοναδικό μέσο άμυνας απέμεινε ένα κάστρο στο νησί Σλομπόζια, που συνδέεται με τη στεριά με μια γέφυρα.
Το 1952-1954, κατά τη διάρκεια του κομμουνιστικού καθεστώτος, η ΕΣΣΔ βοήθησε την κατασκευή της γέφυρας μεταξύ Τζιούρτζιου και Ρούσε, της Γέφυρας της Φιλίας, στο Δούναβη, που συνδέει τη Ρουμανία με τη Βουλγαρία.
Alfa TV

Δορυφορικά

Ο Alfa TV ήταν και στην NOVA Κύπρου μέχρι τον Αύγουστο του 2006 όπου απομακρύνθηκε από την πλατφόρμα και άρχισε να εκπέμπει στην πλατφόρμα Athina Sat. Στις 3 Μαρτίου 2008 ο Alfa TV επέστρεψε στην πλατφόρμα όπως και η LTV. Από την 1 Ιουλίου του 2011 οι εταιρίες LTV και Alfa απομακρύνονται ξανά οριστικά από την NOVA Κύπρου επειδή οι δύο πλευρές δεν μπόρεσαν να καταλήξουν σε συμφωνία μετά τη διάλυση της Multichoice Κύπρου. Ο Alfa TV μέχρι τη μετεξέλιξή του σε Alpha Κύπρου ήταν διαθέσιμος στην CytaVision και την Primetel.
934 Θουριγγία

Φυσικά χαρακτηριστικά

Η μέση διάμετρος της Θουριγγίας εκτιμάται σε 53,34 χιλιόμετρα. O φασματικός τύπος της είναι Ch, ενώ το άλβεδό της είναι 0,047. Η Θουριγγία περιστρέφεται γύρω από τον εαυτό της μία φορά κάθε 8 ώρες και 10,0 λεπτά.